
ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου σε εκτός σχεδίου 
περιοχή πόλεως Γρεβενών (Ν. Κοζάνης) για τον καθο¬ 
ρισμό χώρου για την ανέγερση Δημοτικού Σχολείου και 
καθορισμός όρων και περιορισμών δόμησης αυτού. 

' Ο ΠΡΟΕΔΡΟΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ει¬ 
δικότερα το άρθρο.26 όπως αυτό αντικαταστάθηκε με το 
«ρΟρο 8 (παρ. 13) του ν. 1512/1985 (ΦΕΚ 4/Α'). 

2. Τις διατάξεις του ν.δ. 8/1973, όπως τροποποιήθηκε 
το ν.δ. 205/1974 (ΦΕΚ 363/Α) και ειδικότερα τα άρθρα 
·*Μ (παρ. I), 35 (παρ. 5β) και 38. 


3. Τις διατάξεις του ν. 1558/1985 (ΦΕΚ 137/Α). 

4. Την υπ' αριΟ. 299/85 γνωμοδότηση του Κωντρικού 
Συμβουλίου Χωροταξίας, Οικισμού και Περιβάλλοντος. 

5. Την υπ’ αριθ. 666/1985 γνωμοδότηση του Συμβουλίου 
της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο σε περιοχή εκτός 
του εγκεκριμένου ρυμοτομικού σχεδίου Γρεβενών (Ν. Κο¬ 
ζάνης) και καθορίζεται χώρος για την ανέγερση Δημοτικού. 
Σχολείου, όπως ο χώρος αυτός φαίνεται να περικλείεται με 
πράσινη γραμμή και να προσδιορίζεται με στοιχεία ΑΒΓΔΑ 
στο σχετικό πρωτότυπο διάγραμμα σε κλίμακα 1:500 που 
θεωρήθηκε από τον Προϊστάμενο της Διεύθυνσης Πολεο- 
δομικών Εφαρμογών με την υπ’ αριθ. 57684/1985 πράξη 
του και που συνοπτικό, του αντίτυπο δημοσιεύεται με το 
παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου 
καθορίζονται ως εξής: 

1. Οικοδομικό σύστημα: το πανταχόθεν ελεύθερο. 

2. Μέγιστο ποσοστό κάλυψης της επιφάνειας του χώρου: 
είκοσι τα εκατό (20%). 

3. Συντελεστής δόμησης: τέσσερα δέκατα (0,4). 

4. Μέγιστος επιτρεπόμενος αριθμός ορόφων των κτιρίων 
δύο (2) με μέγιστο επιτρεπόμενο ύψος αυτών επτά και πε¬ 
νήντα (7,50) μέτρα. Το ως άνω ύψος προσαυξάνεται κατά 
δύο και πενήντα (2,50) μέτρα για κεραμοσκεπή στέγη, η 
κατασκευή της οποίας είναι υποχρεωτική. 

5. Τα ανεγερθησόμενα κτίρια πρέπει να απέχουν από τον 
άξονα της Εθνικής οδού Γρεβενών - Κοζάνης (όριο ΑΒ) 
τριάντα (30) μέτρα τουλάχιστον και από τα λοιπά όρια του 
γηπέδου πέντε (5) μέτρα τουλάχιστον. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος 

Αθήνα, 3 Σεπτεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΠΕΡΙΒΑΑΑΟΝΤΟΙ ΧΟΡΟΤΑΐΙΑΙ ΚΑΙ ΔΗΚ. ΕΡΓΟΗ 

(ΥΛΓΓΕΛ9* Κ9ΥΑ0ΥΜΠΗΙ 

( 2 ) 

Χαρακτηρισμός ως διατηρητέων των κτιρίων που βρίσκο¬ 
νται στην οδό Σουρή 3 (Σύνταγμα) και στην οδόΣ. Γερο¬ 
δήμου 20 (Λυκαβηττός) του ρυμοτομικού σχεδίου Αθη¬ 
νών και επιβολή ειδικών όρων και περιορισμών δόμησης 
αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. δ/τος «περί σχεδίων πόλεων κ.λπ.» 
■της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο του 9.· 

2. Τις διατάξεις του ν.δ. 8/1973 «περί Γ.Ο.Κ.» και ει¬ 
δικότερα τα άρθρα 79 (παρ. δ), όπως αυτή αντικαταστά- 
θηκε με την παράγραφο 1 του άρθρου 4 του Ν. 622/1977 
«περί εισπράξεως υπό του Δημοσίου Ταμείου των δια την 
έκδοσιν οικοδομικών αδειών καταβαλλόμενων φόρων κ.λπ.» 

(ΦΕΚ 171/Α') και 80. 

3. Την υπ’ αριθ. ΟΙΚ. 75724/1151/30.12.83 κοινή από¬ 
φαση των Υπουργών - Προεδρίας Κυβερνήσεως και Χωρο¬ 
ταξίας, Οικισμού και Περιβάλλοντος «Κωδικοποίηση - τρο¬ 
ποποίηση και συμπλήρωση συλλογικών οργάνων Γνωμοδο- 
τικής Αποφασιστικής αρμοδιότητας Υπουργείου Χωρο¬ 
ταξίας, Οικισμού και Περιβάλλοντος σε ενιαίο κείμενο» 
(ΦΕΚ 767/Β) και ειδικότερα το άρθρο 5. 

4. Τις διατάξεις του ν. 1558/1985 (ΦΕΚ 137/Α). 

5. Τις διατάξεις του ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

6. Την από 25.9.84 εισήγηση έκθεση της Διεύθυνσης 
Παραδοσιακών Οικισμών και Περιβάλλοντος (Γ7). 

7. Την αριθ. 502/84 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Την αριθ. 667/1984 γνωμοδότηση του Συμβουλίου 
της Επικρατείας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Χαρακτηρίζονται ως διατηρητέα τα κτίρια που βρίσκο¬ 
νται: α) στην οδό Σουρή 3 (Σύνταγμα) και β) στην οδό Β. 
Γεροδήμου 20 (Λυκαβηττός) του ρυμοτιμικού σχεδίου Αθη¬ 
νών, όπως φαίνονται με μαύρη διαγράμμιση στα δύο ^(2) 
σχετικά πρωτότυπα διαγράμματα σε κλίμακα 1:1000,1:500 
αντίστοιχα, που θεωρήθηκαν από τον Προϊστάμενο της Διεύ¬ 
θυνσης Πολεοδομικών Εφαρμογών με την υπ’ αριθ. 58241/ 
1985 πράξη του και που αντίτυπά τους δημοσιεύονται συνο¬ 
πτικά με το παρόν διάταγμα. 

Άρθρο 2. 

1. Στα χαρακτηριζόμενα στο άρθρο 1 του παρόντος 
διατηρητέα κτίρια απαγορεύεται κάθε αφαίρεση, αλλοίωση 
ή καταστροφή των επί μέρους αρχιτεκτονικών ή διακοσμη- 
τικών στοιχείων τους. 

2. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμιση 
και κάθε επέμβαση για λόγους στατικούς και λειτουργικούς 
των χαρακτηριζομένων διατηρητέων κτιρίων, εφόσον δεν 
αλλοιο'ινεται ο γενικός αρχιτεκτονικός χαρακτήρας και οι 
βασικές αρ^ές της σύνθεσης αυτών. 


3. Δεν επιτρέπεται η τοποθέτηση οπν.ασδήποτε επιγρα¬ 
φής ή διαφήμισης επάνω στις στέγες και προστεγάσματα 
των κτιρίων. Στις προσόψεις των κτιρίων επιτρέπεται η 
τοποθέτηση μόνο επιγραφών, οι οποίες όμως δεν πρέπει 
να καλύπτουν, αλλοιώνουν ή καταστρέφουν στοιχεία της 
αρχιτεκτονικής ρυθμολογίας των όψεων, όπως ιπίσης και 
λειτουργικά στοιχεία των κτιρίων. 

II στερέωση των επιγραφών γίνεται με τρόπο που να μη 
προκαλείται μόνιμη βλάβη στα παραπάνω στοιχεία. 

Οι επιγραφές δεν πρέπει να εξέχουν από την επιφάνεια 
της όψης που τοποθετούνται, περισσότερο από είκοσι εκα¬ 
τοστά (0,20) του μέτρου, εκτός από το σήμα φαρμακείου 
και ιατρείου (σταυρός) που μπορεί να τοποθετηθεί κάθετα, 
χωρίς όμως να προεξέχει οποιοδήποτε σημείο του, περισσό¬ 
τερο από ογδόντα εκατοστά (0,80) του μέτρου από αυτή. 

4. Τα πρόσθετα στοιχεία που τυχόν υπάρχουν, στις κύ¬ 
ριες όψεις, στις στέγες, στο δώμα, στα προστεγάσματα και 
γενικά σε οποιοδήποτε σημείο των προσόψεων των κτιρίων, 

' πρέπει να αφαιρεθούν μέσα σε προθεσμία έξι (6) μηνών 
από τη δημοσίευση του παρόντος διατάγματος. 

5. Επιβάλλεται η απακατάσταση και συντήρηση των 
όψεων των χαρακτηριζομένων με το ■ παρόν διάταγμα ως 
διατηρητέων κτιρίων. Η αποκατάσταση πρέπει να γίνεται 
λαμβάνοντας υπόψη τα ήδη υπάρχοντα στα κτίρια αρχιτε¬ 
κτονικά και διακοσμητικά στοιχεία και τις σύγχρονες λει¬ 
τουργικές ανάγκες (άρθρο 32 του ν. 1337/83 ΦΕΚ 137/Α). 

6. Για οποιοδήποτε επέμβαση στο εξωτερικό ή εσωτερικό 
των διατηρητέων κτιρίων ή και στο περιβάλλοντα χώρο τους 
όπως και για την τοποθέτηση επιγραφής απαιτείται η έκδοση 
άδειας, ύστερα από σύμφωνη γνώμη της Επιτροπής Ενασκή- 
σεως Αρχιτεκτονικού Ελέγχου (ΕΕΑΕ). 

7. Για την έκδοση αδείας επισκευής, αποκατάστασης, 
ανέγερσης και οποιοσδήποτε γενικά εργασίας, σχετικής με την 
εφαρμογή του παρόντος δ/τος επιβάλλεται η υποβολή στην 
Επιτροπή Ενασκήσεως Αρχιτεκτονικού Ελέγχου (ΕΕΑΕ) 
προμελέτης σε κλίμακα 1:100 που συνοδεύεται από τεχνική 
περιγραφή των εργασιών, φωτογραφίες του κτιρίου (γενι¬ 
κές, τμημάτων και λεπτομερειών) και του περιβάλλοντος 
χώρου, προκειμένου να γίνει προέγκριση των αρχών της 
πολεοδομικής και αρχιτεκτονικής σύνθεσης, τυχόν ανακατα- 
σκευών, κατεδάφισης τμημάτων, προσθηκών. Μετά την 
προέγκριση υποβάλλεται η μελέτη σε κλίμακα 1:50 για τα 
σχέδια λεπτομερειών με πλήρη καταγραφή διαστάσεων και 
άλλων πληροφοριών. II μελέτη συνοδεύεται από φωτογρα¬ 
φίες των σχςτικών λεπτομερειών σε περίπτωση αποκατά¬ 
στασης επί μέρους αρχιτεκτονικών στοιχείων, περιγραφή 
υλικού, χρωματολόγιο και τεχνική περιγραφή εργασιών. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας καί Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 6 Σεπτεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΣΣΤΑΙΙΗΣ 

ο ΥΠΟΥΡΓΟΙ ΠΕΡΙΚΛΛΑΟΗΤΟΧ ΧΟΡΟΤΛΙΙΑΧ ΚΑΙ ΑΗΜ. ΕΡΓΟΜ 

■ΤΑΓΓΒΛΟΧ ■·ΤΑ*Υ·ΙΙ·Β 

. ( 3 ) 

Χαρακτηρισμός ως διατηρητέου του κτιρίου της Μαρασλείου 
Ακαδημίας του Αη Στράτη Λήμνου. 

Ο ΠΡΟΕΔΡΟΣ 

ΓΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ.λπ» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο του 9. 

2. Τις διατάξεις του Ν.Δ. 8/1973 «περί Γ.Ο.Κ.» και ειδι¬ 
κότερα τα άρθρα 79 (παρ. δ) όπως αυτή αντικαταστάθηκε 
με την παρ. 1 του άρθρου 4 του Ν. 622/1977 «περί εισπρα- 
ξεως, υπό του Δημοσίου Ταμείου των δια την έκδοσιν οικο¬ 
δομικών αδειών καταβαλλομένων φόρων κ.λπ.» (Φ.Ε.Κ. 
171Α) και 80. 

3. Την αριθ. ΟΙΚ. 75724/1151/30.12.1983 κοινή από¬ 
φαση των Υπουργών Προεδρίας Κυβερνήσεως και Χωρο¬ 
ταξίας, Οικισμού και Περιβάλλοντος «Κωδικοποίηση- τρο¬ 
ποποίηση και συμπλήρωση συλλογικών οργάνων Γνωμοδο- 
τικής Αποφασιστικής αρμοδιότητας Υπουργείου Χωροτα¬ 
ξίας, Οικισμού και Περιβάλλοντος σε ενιαίο κείμενο» (Φ.Ε. 
Κ. 757/Β) και ειδικότερα το άρθρο 5. 

4. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα του 2, 3 και 7. 

5. Τις διατάξεις του Ν. 1558/1985 (Φ.Ε.Κ. 137/Α). 

6. Την από 15.10.1984 εισήγηση -αιτιολογημένη έκθεση 
της Δ/νσης Παραδοσιακών Οικισμών και Περιβάλλοντος(Γ7). 

' 7. Την αριθ. 11/10.1.85 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την αριθ. 678/1985 γνωμοδότηση του Συμβουλίου 
της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε : 

Άρθρο 1. 

1. Χαρακτηρίζεται ως διατηρητέο το κτίριο της Μαρασ- 
λείου Ακαδημίας στον Αη -Στράτη Λήμνου, όπως αυτό φαί¬ 
νεται με μαύρη διαγράμμιση στο σχετικό πρωτότυπο διά¬ 
γραμμα, σε κλίμακα 1 :5000, που θεωρήθηκε από τον Π ροϊ- 
στάμενο της Διεύθυνσης Πολεοδομικών Εφαρμογών με τη 
αριθ. 58473/1985 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Διατηρητέο κτίριο ορίζεται το αρχικό, καθώς και οΐ 
εναρμονιζόμενες σ' αυτό μεταγενέστερες προσθήκες, όχι όμως 
οποιαδήποτε σε ύψος η σε έκταση υφιστάμενα τμήματα, 
που αλλοιώνουν ή είναι ξένα προς το αρχικό κτίριο. Ο χαρα¬ 
κτηρισμός των τμημάτων που δεν παρουσιάζουν ενδιαφέρον 
ή είναι ξένα ή αλλοιώνουν το κτίριο και είναι δυνατό ή επι¬ 
βάλλεται να αφαιρεθούν πραγματοποιείται από την επιτροπή 
Ενασκήσεως Αρχιτεκτονικού Ελέγχου (Ε.Ε.Α.Ε.). - 

3. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή τόσο των επι- 
μέρους αρχιτεκτονικών διακοσμητικών στοιχείων του, όσο 
και αυτου του ίδιου του κτιρίου εκτός από τα στοιχεία της 
παρ. 2 που επιτρέπει ή επιβάλλει η Ε.Ε.Α.Ε. την αφαίρε¬ 
σή τους. 


4. Επιτρέπεται η επισκευή, ο εκσυγχρονισμός των εγ*χ. 
ταστάσεων, η στατική ενίσχυση, η εσωτερική διαρρύθμιση 
και κάθε επέμβαση για λόγους στατικούς και λειτουργικού; 
του χαρακτηρισμένου ως διατηρητέου κτιρίου, εφόσον δεν 
αλλοιώνεται ο γενικός αρχιτεκτονικός χαρακτήρας και οι βχ. 
σικές αρχές της σύνθεσης του κτιρίου και δε θίγονται τα ανχ· ’ 
φερόμενα στην παρ. 2 ως διατηρητέα στοιχεία του. 

5. Επιβάλλεται η αποκατάσταση και συντήρηση των 
όψεων του χαρακτηριζομένου με το παρόν διατηρητέου κτι¬ 
ρίου. Η αποκατάσταση πρέπει να γίνεται λαμβάνοντας 
υπόψη τόσο τα ήδη υπάρχοντα στο κτίριο αρχιτεκονικά και 
διακοσμητικά στοιχεία, όσο και τις σύγχρονες λειτουργικές 
ανάγκες. Σε περίπτωση αλλοίωσης και ανεπαρκών στοιχείων 
για το ίδιο το κτίριο πρέπει να λαμβάνεται υπόψη η βασική 
αρχιτεκτονική σύνθεση και η συγγενής μορφολογία και τεχνο¬ 
λογία των παραδοσιακών κτιρίων του άμεσου περιβάλλοντος. 

6. Σε περίπτωση μερικής ή ολικής καταστροφής του δια¬ 
τηρητέου κτιρίου η Ε.Ε.Α.Ε. μπορεί να επιβάλλει κατά την 
ανοικοδόμησή του την πιστή ανακατασκευή του κτιρίου εξ 
ολοκλήρου ή κατά τα τμήματα καταστροφής τους, βάσει 
στοιχείων, που αποδεικνύουν τη μορφή του πρίν από την κα¬ 
ταστροφή. Η ανακατασκευή στηρίζεται στις ίδιες αρχές που 
διέπουν την αποκατάσταση του διατηρητέου κτιρίου. 

7. Για οποιαδήποτε επέμβαση στο εξωτερικό ή εσω¬ 
τερικό του διατηρητέου κτιρίου ή και στον περιβάλλοντα 
χώρο του όπως και για την τοποθέτηση επιγραφής απαι¬ 
τείται η έκδοση άδειας, ύστερα από σύμφωνη γνώμη της 
Ε.Ε.Α.Ε. 

8. Για την έκδοση άδειας επισκευής, αποκατάστασης, 
ανέγερσης και οποιασδήποτε γενικά εργασίας, σχετική με την 
εφαρμογή του παρόντος διατ/τος επιβάλλεται η υποβολή 
στην Ε.Ε.Α.Ε. προμελέτης σε κλίμακα 1 :100 που συνοδεύ¬ 
εται από τεχνική περιγραφή των εργασιών, φωτογραφίες 
του κτιρίου (γενικές, τμημάτων και λεπτομερειών) και του 
περιβάλλοντος χώρου, προκειμένου να γίνει προέγκριση των 
αρχών της πολεοδομικής και αρχιτεκτονικής σύνθεσης, τυχόν 
ανακατασκευών, κατεδάφισης τμημάτων, προσθηκών κ.λπ. 
Μετά την προέγκριση υποβάλλεται η μελέτη σε κλίμακα 
1 :50 για τα σχέδια λεπτομερειών με πλήρη καταγραφη δια- 
στάσεων και άλλων πληροφοριών. Η μελέτη Θα συνοδεύεται 
από φωτογραφίες των σχετικών λεπτομερειών σε περίπτωση 
αποκατάστασης επιμέρους αρχιτεκτονικών στοιχείων, πε¬ 
ριγραφή υλικού, χρωματολόγιο και τεχνική περιγραφή εργα¬ 
σιών. 

Άρθρο 2. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσί“ ν 
Έργων, αναθέτουμε τη δημοσίευση και εκτέλεση του παρ 
ντος διατάγματος. 

Αθήνα, 6 Σεπτεμβρίου 1985 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑ! 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΟΡΟΤΛΞΙΑΙ ΚΑΙ ΔΗ Μ. ΕΡΓΠΝ 

ΕΥΑΓΓΕΛΟ! ·9ΥΑ·Τ·Ν|ΙΚ 



Α /Λ ΓΑ/^>*/7~£ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


ΑΠΟΦΑΧΙΙΧ 

Αριθ. 59907/2496 (4) 

Κίνηση της διαδικασίας σύνταξης του Γενικού Πολεοδομι- 
κού Σχεδίου Πύργου Ν. Ηλείας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις : 

1. Του Ν. 1558/1985 «Κυβέρνηση και. Κυβερνητικά 
Όργανα» (Φ.Ε.Κ. 137Α/85) και ειδικότερα το άρθρο 23. 

2. Του άρθρου 3 παρ. 1 του Ν. 1337/83 (Φ.Ε.Κ. 33/14.3. 
1983 τ.Α) για την «Επέκταση των πολεοδομικών σχεδίων, 
την οικιστική ανάπτυξη και σχετικές ρυθμίσεις», αποφα¬ 
σίζουμε : 


Την κίνηση της διαδικασίας σύνταξης του Γενικού Πο- 
λεοδομικού Σχεδίου Πύργου Ν. Ηλείας, τα όρια της περιο. 
χής του οποίου φαίνονται στο σχετικό πρωτότυπο διάγραμμά 
σε κλιμ. 1 :10.000 που έχει θεωρηθεί από τον Προϊστάμενο 
της Διεύθυνσης Πολεοδομικών Εφαρμογών με την αριθ. 
59907/2496/85 πράξη του και που συνοπτικό του αντίτυπο 
δημοσιεύεται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1985 

ο ΥΠΟΥΡΓΟΙ 

ΚΤΑΙΤΜΟ* Κ9ΥΛ·Υ·«ΝΧ 

ΑριΟ. 59240/2489 (5) 

Κίνηση της διαδικασίας σύνταξης του Γενικού Πολεοδομι- 
κού Σχεδίου Καλαβρύτων Ν. Αχαΐας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις : 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (Φ.Ε.Κ. 137/Α/85). 

- 2. Του άρθρου 3 παρ. 1 του Ν. 1337/83 (Φ.Ε.Κ. 33/14.3. 
1983 τ.Α) για την «Επέκταση των πολεοδομικών σχεδίων, 
την οικιστική ανάπτυξη και σχετικές ρυθμίσεις», αποφα¬ 
σίζουμε : 


Την κίνηση της διαδικασίας σύνταξης του Γενικού Πολεο- 
δομικού Σχεδίου Καλαβρύτων, τα όρια της περιοχής του 
οποίου φαίνονται στο σχετικό πρωτότυπο διάγραμμα σε 
κλιμ. 1 :25.000 που έχει θεωρηθεί από το Προϊστάμενο της 
Διεύθυνσης Πολεοδομικών Εφαρμογών με την αριθ. 
59240/2489/85 πράξη του και που συνοπτικό του αντίτυπο, 
δημοσιεύεται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1985 

ο ΥΠΟΥΡΓΟΙ 

ΕΥΑΓΓΕΛΟ! ΚΟΥΛΟΥΜΠΗΧ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


ΛριΟ. 59977/2611 (6) 


Αναστολή οικοδομικών εργασιών και χορήγηση οικοδομι¬ 
κών αδειών σε περιοχή εντός του ρυμοτομικού σχεδίου 
δήμου Ηρακλείου (Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του από 17.7.1923 Ν. Δ/τος, όπως με¬ 
ταγενέστερα τροποποιήθηκαν και συμπληρώθηκαν και ειδι¬ 
κότερα το άρθρο 8 παρ. 2 όπως η παράγραφος αυτή προστέ¬ 
θηκε με το άρθρο 1 του Ν. 551/1977 (Φ.Ε.Κ. 68/Α). 

2. Τις διατάξεις του Ν. 1032/1980 (Φ.Ε.Κ. 57/Α) και 
ειδικότερα τα άρθρα 2, 3 και 7. 

3. Τις διατάξεις του Ν. 1558/1985 (Φ.Ε.Κ. 137/Α) και 
ειδικότερα το άρθρο 23. 

4. Την αριθ. 53499/650/13.8.1985 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
(Φ.Ε.Κ. 496/Η), αποφασίζουμε : 


1. Αναστέλλονται για τρεις (3) μήνες οι οικοδομικές εργ*. 
σίες και η χορήγηση· οικοδομικών αδειών εκατέρωθεν η. 
Λεωφόρου Ηρακλείου και ειδικότερα στα οικοδομικά τι. 

τράγωνα με αριθμούς 378,379,251,246,245,241,243α,242 
243, 239, 372, 236α, 370, 240, 235α, 369,368,231, 232»! 
229, 230, 365, 339, 364, 362, 340, 343, 361, 356, 343* 
355, 344, 349, 347, 215, 348, 192, 11α, 191, 11, 190 
189,10, 188, 10α, 169,8, 171,168,1, 165, 164, 163,161 

και Ια ου εγκεκριμένου ρυμοτομικού σχεδίου του δήμου Η¬ 
ρακλείου (Αττικής), όπως φαίνεται στα τέσσερα (4) χρω- 
ματισμένα σχετικά πρωτότυπα διαγράμματα σε κλίμαχι 
1 :5000 που θεωρήθηκαν από τον Προϊστάμενο της Δ/νση; 
Πολεοδομικών Εφαρμογών με την αριθ. 59977/1985 πράξη 
του και που συνοπτικά τους αντίτυπα δημοσιεύονται με την 
παρούσα απόφαση. 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να ϊημοπευ&εί στην Εφημερίδα της Κύ- 
6ι\ρνήτίως. 

Αθήνα, 13 Σεπτεμβρίου 1985 

Με εντολή Υπουργού 
Ο Γενικός Γραμματέας 
ΑΛΕΚΟΣ ΠΑΝΤΑΖΗΣ 












ΔΗΜΟΣ ΗΡΑΚΛΕΙΟΥ ΔΗΜΟΣ ΗΡΑΚΛΕΙΟΥ 

περ>οχη Ή2 περιοχή Ή2 

αΒψσυα «»5000 αλιμσυσ 1:5000 

